Tembung tumrap gamelan

Tembung tumrap gamelan iku sawatara tembung sing dianggo ing donya gendhing lan gamelan. Tembung-tembung mau antarané:

 Bawa: tembang kanggo mbukani gendhing. 
 Buka: wiwitané nembang. 
 Buka celuk: bukaning gendhing mung njupuk saperangane tembang. 
 Cakepan: unèn-unèn utawi tetembungan sing dienggo ing tembang. 
 Cengkok: eluk-eluking swara ing lelagon tembang. 
 Gendhing: lelagoning gamelan. 
 Gérongan: tetembangan bareng karo gamelan. 
 Laras: runtuting swara sing bener.
 Mathet: nyekel, mejet nganggo driji, telapakan,sikut pinggir wilahane gamelan sawisé ditabuh 
 Niyaga: tukang nabuh gamelan. 
 Pathet: endhek dhuwuring swara ing gamelan. 
 Pelog: larasing gamelan. 
 Plangkan: jagrag sanggan kendhang. 
 Pluntur: tali kanggo nyangga rericikaning gamelan. 
 Rancakan: jagrag sanggan bonang, kethuk, kenong. 
 Sarancak: saprangkat(tumrap gamelan). 
 Senggakan:unèn-unèn mawa lagu ing tengahing tembang. 
 Sindhèn: wong kang gawéané nembang mbarengi gamelan. 
 Slendra: larasing gamelan. 
 Suluk pathetan: kidungan pratandha arep ganti pathet. 
 Suwuk: lèrèn, sirep (tumrap gamelan). 
 Waranggana: sindhèn, pasindhèn. 
 Wilet: sambunging swara sing sarwa laras. 
 Wirama: ukuran kendho kencenging nabuh gamelan.

Uga delengen
 Gamelan
 Gendhing
 Basa Jawa Pepak
 Tembung

Kategori:Tembung
Kategori:Gamelan
Kategori:Gendhing